חג שמח, תומכות ותומכים יקרים. כדי לפתוח בטעם טוב, עשו לעצמכם טובה שאורכה 15 שניות בדיוק וצפו בסרטון הבא.נזכרתם במה שאנחנו נלחמים עליו?אז נתחיל. מאז הניוזלטר הקודםהקלחת רותחת. אבל לפני הכל – אחרי מי נעקוב בפגרה הבאה? נותרו שעות אחרונות להצבעה. ההצבעה פתוחה אמנם רק לתומכי מיזם "88 ימי פגרה", אך כנסו בכל זאתלקישור כדי […]
חג שמח, תומכות ותומכים יקרים. כדי לפתוח בטעם טוב, עשו לעצמכם טובה שאורכה 15 שניות בדיוק וצפו בסרטון הבא. נזכרתם במה שאנחנו נלחמים עליו? אז נתחיל. מאז הניוזלטר הקודם הקלחת רותחת. אבל לפני הכל – אחרי מי נעקוב בפגרה הבאה? נותרו שעות אחרונות להצבעה. ההצבעה פתוחה אמנם רק לתומכי מיזם "88 ימי פגרה", אך כנסו בכל זאת לקישור כדי להתנסות. המערכת מציגה לראשונה את הח"כים שלנו בראי השקיפות והשחיתות. ההנאה מובטחת: המערכת מסכמת לא מעט מהממצאים של השנים האחרונות. תחזיקו אצבעות לזוכים המאושרים.  כמה מהדברים מחממי הלב שהצלחנו לממש בחודשים האחרונים יחד אתכם:    תודה שוב מכל הלב על התמיכה שלכם – בכל צורה שהיא. תרומה חודשית קבועה היא קריטית להמשך פעולה אפקטיבית. עובדה: בעקבות הפעילות שלנו, שרים פרסמו את הצבעותיהם בוועדת השרים לחקיקה. עוד ועוד נבחרים פרסמו יומן. מעל ממחצית – את מצבת נכסיהם. עבר חוק להגברת השקיפות בפעילות הלוביסטים, ונקבעו תקופות צינון ליועצים פרלמנטריים. הצלחנו להשקיף את אתר "המעטפה" הסודי לקבלת החלטות ממשלתיות, ואנחנו מתקדמים לקביעת נורמות בדפי הפייסבוק של הנבחרים. ראיתם את הפעילות השוטפת למעלה. השינוי תמיד נראה בלתי אפשרי – עד שהוא קורה. במיוחד אם מטרחנים עליו. אתם יכולים להיות גאים בכך שהמיזם הזה שייך לכם, וקורה בזכותכם.  כתבתי במעריב שאמנם מאות אזרחים שרוצים שינוי פוקדים את האירועים שאנו מארגנים, אבל חלקם מגיעים מתוסכלים וחשדנים. הם מבהירים לי בשיחה אישית שאין סיכוי לשינוי. למה? כי המלחמה היא ב"כוחות גדולים ואפלים". הם פורטים לפרוטות קונספירציות ששמעו מבלוג זה או אחר, שלרובו מערבות עובדות אמיתיות על ראשי בנקים ששולטים בכלכלה, ה"אילומינטי", "הבונים החופשיים" וכן הלאה. זה מצער. כמי שמכיר את השיטה ומסקר אותה זה כמעט עשור – ברור לי היום שאין צורך לקושש אמת רחוקה וסודית. יקר ומסואב כאן בגלל אנשים בשר ודם שחיים בקרבנו. לביורוקרטיה, להטבות המס המעוותות, לשסעים החברתיים ולתשתיות הלא אמינות יש כתובת מאוד פשוטה: ממשלות ישראל. והשרים? הם לא חברים באף אגודה סודית. הם גרים במרחק שעה נסיעה מכם, אך חלקם מזניחים בקביעות את הציבור, משרתים את עצמם ואת מקורביהם מדי יום. הכל בחסות החוק והתקנון. לרוב הם גם לא יספקו לנו דין וחשבון, אלא רק ישסו אותנו להילחם באויבים מדומיינים – כל מי שמצביע הפוך מכם. לא מאמינים לי שהם אחראים? פשוט פתחו את אחד מדוחות המבקר או את הדוחות הכספיים של המדינה שהתפרסמו בשקט מבעית. אינספור נימוקים צלולים מבהירים למה המציאות שלנו פגומה. 